PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	
	Bucureşti 14.06.2000

Nr. 274


A V I Z

asupra proiectului de Lege pentru aprobarea Ordonanţei de urgenţă a Guvernului nr.65/2000 privind exceptarea de la plata taxei vamale, a suprataxei şi a T.V.A. pentru obiectivul de Investiţii “Incinerator - sistem de neutralizare a deşeurilor din municipiul Oradea”.

Cu adresa nr.274 din 8 iunie 2000, înregistrată sub nr.584/XVIII/11 din 8 iunie 2000, Secretarul general al Camerei Deputaţilor a trimis Comisiei juridice, de disciplină şi imunităţi, în vederea dezbaterii şi avizării, în procedură de urgenţă, proiectul de lege menţionat mai sus.



În şedinţa din 14 iunie 2000, Comisia juridică, de disciplină şi imunităţi a examinat proiectul de lege  şi a hotărât, cu majoritate de voturi, să îl avizeze favorabil, cu recomandarea pentru comisia sesizată în fond, de a ţine seama de propunerile şi observaţiile de tehnică legislativă de la punctul 5 din Avizul favorabil nr.273/15.03.2000, al Consiliului Legislativ.



Având în vedere conţinutul juridic şi obiectul reglementării, proiectul de lege face parte din categoria legilor ordinare. 

